Kate og William får baby i juli
Sky News og andre britiske medier melder om kunngjøring fra det kongehuset. Hertuginne Kate (31) har termin i juli. Helt fra i starten av desember, da prinseparet ble tvunget til å avsløre graviditeten på grunn av Kates sykehusinnleggelse, har mediene spekulert på hvor langt på vei hun er.Og spekulasjonene viser seg å holde stikk. Da hertuginnen ble hasteinnlagt med ekstrem svangerskapskvalme før jul, var hun bare åtte uker på vei. «Deres kongelige Høyheter, hertugen og hertuginnen av Cambridge, er lykkelige over å bekrefte at de venter en baby i juli», lyder det i en pressemelding fra hoffet - ifølge The Breaking News Wire.Dramatikken i etterkant av sykehusinnleggelsen - rundt at en sykepleier tok sitt eget liv etter å ha blitt lurt av to radioreportere - skal ha gått sterkt inn på Kate og William. Selv om Kate er på bedringens vei, sliter hun fortsatt med kvalme. «Tilstanden hennes forbedrer seg hele tiden etter forrige måneds sykehusopphold», lyder det i den korte kunngjøringen. NORSKE LEGER OM KATES TILSTAND : - Kan være farlig Babyen blir den tredje i arverekken til det britiske kongehuset. Selv om Kate er sykmeldt og har avlyst en rekke offisielle plikter, tok hun seg tidligere denne uken tid til å kaste glans over britenes idrettsgalla i London, hvor hun var prisutdeler. Ennå er ikke kulen på magen synlig.
Det bekrefter det britiske kongehuset.